รัฐบาลไทย-ข่าวทำเนียบรัฐบาล-รมช.มท.เป็นประธานแถลงข่าวการจัดงาน “ศิลปาชีพประทีปไทย OTOP ก้าวไกลด้วยพระบารมี” พบกับสุดยอดสินค้า OTOP สืบสานตำนานผ้า ถ่ายทอดภูมิปัญญา หัตถศิลป์ถิ่นไทย
วันพฤหัสบดีที่ 10 สิงหาคม 2560
รมช.มท.เป็นประธานแถลงข่าวการจัดงาน “ศิลปาชีพประทีปไทย OTOP ก้าวไกลด้วยพระบารมี” พบกับสุดยอดสินค้า OTOP สืบสานตํานานผ้า ถ่ายทอดภูมิปัญญา หัตถศิลป์ถิ่นไทย
รมช.มท.เป็นประธานแถลงข่าวการจัดงาน “ศิลปาชีพประทีปไทย OTOP ก้าวไกลด้วยพระบารมี” พบกับสุดยอดสินค้า OTOP สืบสานตํานานผ้า ถ่ายทอดภูมิปัญญา หัตถศิลป์ถิ่นไทย ตั้งเป้าเงินสะพัดกระจายรายได้สู่ชุมชนไม่ต่ํากว่า 850 ล้านบาท
วันนี้ (10 ส.ค.60) เวลา 10.00 น. ณ ลานอเนกประสงค์ กระทรวงมหาดไทยนายสุธี มากบุญ รัฐมนตรีช่วยว่าการกระทรวงมหาดไทยเป็นประธานการแถลงข่าวการจัดงาน “ศิลปาชีพประทีปไทยOTOPก้าวไกลด้วยพระบารมี”โดยมีนายสุทธิพงษ์ จุลเจริญ รองปลัดกระทรวงมหาดไทย และนายอภิชาติ โตดิลกเวชช์ อธิบดีกรมการพัฒนาชุมชนร่วมในการแถลงข่าว ซึ่งการจัดงานในปีนี้ กระทรวงมหาดไทย โดยกรมการพัฒนาชุมชน กําหนดจัดงาน“ศิลปาชีพประทีปไทยOTOPก้าวไกลด้วยพระบารมี”ในระหว่างวันที่12-20 สิงหาคม2560ณ อาคารชาเลนเจอร์1-3ศูนย์แสดงสินค้าและการประชุมอิมแพ็ค เมืองทองธานี ภายใต้แนวคิด“หัตถศิลป์ทรงคุณค่าภูมิปัญญาความเป็นไทย”
รัฐมนตรีช่วยว่าการกระทรวงมหาดไทยกล่าวว่า เนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และด้วยสํานึกในพระมหากรุณาธิคุณที่พระองค์ทรงมีต่อพสกนิกรชาวไทยที่ทรงส่งเสริมอาชีพและช่วยเหลือราษฎรให้มีอาชีพเสริม เพิ่มพูนรายได้อย่างกว้างขวาง ภายใต้โครงการส่งเสริมศิลปาชีพและมูลนิธิส่งเสริมศิลปาชีพทําให้เกิดการเผยแพร่มรดกทางภูมิปัญญาไทยไปสู่นักท่องเที่ยวชาวไทยและชาวต่างประเทศ เปรียบประดุจทรงเป็นพระประทีปส่องสว่างนําทางพสกนิกรไทยทั้งชาติ ซึ่งมีส่วนสําคัญยิ่งต่อการพัฒนาเศรษฐกิจของแต่ละภูมิภาค รวมทั้งรัฐบาลได้มอบหมายให้กระทรวงมหาดไทย โดยกรมการพัฒนาชุมชน ดําเนินการเพิ่มประสิทธิภาพการบริหารจัดการโครงการหนึ่งตําบลหนึ่งผลิตภัณฑ์ หรือOTOPเพื่อลดความเหลื่อมล้ําและทําให้พี่น้องประชาชนมีรายได้เพิ่มขึ้นโดยส่งเสริมการเชื่อมโยงผลิตภัณฑ์จากชุมชนสู่ตลาดโลกทั้งในประเทศและต่างประเทศ จึงได้กําหนดจัดงานศิลปาชีพประทีปไทยOTOPก้าวไกลด้วยพระบารมี จัดขึ้นเป็นครั้งที่ 6 ภายใต้แนวคิด“หัตถศิลป์ทรงคุณค่าภูมิปัญญาความเป็นไทย”ซึ่งผลการดําเนินงานโครงการหนึ่งตําบลหนึ่งผลิตภัณฑ์ในปีที่ผ่านมา สามารถจําหน่ายผลิตภัณฑ์OTOPสร้างรายให้แก่พี่น้องประชาชนสมาชิกOTOPเป็นจํานวนเงิน125,000 ล้านบาท และในปัจจุบันมียอดการจําหน่ายผลิตภัณฑ์แล้วกว่า 132,000 ล้านบาท ขยายตัวจากปีก่อนถึง 18%
สําหรับการจัดงานในครั้งนี้ กระทรวงมหาดไทยมีความตั้งใจนําเสนองานใน 4 ส่วน ได้แก่ 1) นิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และเฉลิมพระเกียรติสมเด็จพระเจ้าอยู่หัว 2) การจัดแสดงและจําหน่ายสินค้าOTOPอาทิOTOP Premium, OTOP Best Seller, OTOP4.0, OTOP Brand name, OTOPขึ้นเครื่องบิน,OTOP Online, OTOP Minimart, OTOP Classic, OTOPชวนชิม,OTOPของขวัญเพื่อแม่ 3) กิจกรรมส่งเสริมการขาย เช่น การเดินแฟชั่นโชว์ การแสดงศิลปวัฒนธรรม การจับสลากรางวัล กิจกรรมนาทีทอง และ 4) โซนสุขภาพและบริการประชาชน อาทิOTOP Health & SPAรวบรวมสปาและแพทย์แผนไทยขั้นเทพมาให้บริการ ซึ่งผู้ร่วมงานจะได้เที่ยวชมและเลือกซื้อสินค้าและบริการจากผู้ประกอบการOTOPจากทุกภาคทั่วประเทศ
รัฐมนตรีช่วยว่าการกระทรวงมหาดไทยกล่าวเพิ่มเติมว่า การจัดงาน“ศิลปาชีพประทีปไทยOTOPก้าวไกลด้วยพระบารมี:หัตถศิลป์ทรงคุณค่าภูมิปัญญาความเป็นไทย”ในครั้งนี้ จะทําให้พี่น้องประชาชนสมาชิกOTOPจํานวนกว่า 2,500 รายมีรายได้เพิ่มขึ้นไม่น้อยกว่า850 ล้านบาทมีโอกาสทางการตลาดเพิ่มมากขึ้น และจะมีประชาชนเยี่ยมชมงานหนาแน่นตลอดการจัดงานทั้ง 9 วันไม่น้อยกว่า450,000 คนที่จะได้รับความรู้และเข้าใจถึงการพัฒนาผลิตภัณฑ์OTOPส่งผลให้ชุมชนมีความเข้มแข็ง ประชาชนมีคุณภาพชีวิตที่ดี และเป็นการกระตุ้นเศรษฐกิจในภาพรวมของประเทศให้ดียิ่งขึ้น
กระทรวงมหาดไทยจึงขอเชิญชวนพี่น้องประชาชนร่วมเที่ยวชมและเลือกซื้อสุดยอดสินค้าOTOPทั่วประเทศ ในงานศิลปาชีพประทีปไทยOTOPก้าวไกลด้วยพระบารมี:หัตถศิลป์ทรงคุณค่าภูมิปัญญาความเป็นไทยในระหว่างวันที่12-20สิงหาคม2560ณ อาคารชาเลนเจอร์1-3ศูนย์แสดงสินค้าและการประชุมอิมแพ็ค เมืองทองธานี.
ครั้งที่112/2560